ฮั่งเส็งปิดเช้าลดลง 87.43 จุด หลังเฟดเผยผลประชุม
ฮั่งเส็งปิดเช้าลดลง 87.43 จุด หลังเฟดเผยผลประชุม
29 ต.ค. 2558

ดัชนีฮั่งเส็งตลาดหุ้นฮ่องกงปิดเช้าอ่อนตัวลง โดยดัชนีฮั่งเส็งลดลง 87.43 จุด หรือ 0.38% ปิดภาคเช้าที่ 22,869.14 จุด ภายหลังจากที่ธนาคารกลางสหรัฐ (เฟด) ได้เปิดเผยมติการประชุมไปเมื่อวานนี้
ทั้งนี้ แถลงการณ์ภายหลังการประชุมระบุว่า คณะกรรมการเฟดมีมติคงอัตราดอกเบี้ยในช่วง 0-0.25% ต่อไป ส่วนในการประชุมเดือนธ.ค.นั้น จะเป็นเวลาที่เฟดจะทำการพิจารณาว่าจะปรับขึ้นอัตราดอกเบี้ยหรือไม่ โดยเฟดจะประเมินความคืบหน้าทั้งที่เกิดขึ้นจริงและที่คาดว่าจะเกิดขึ้น ต่อการบรรลุเป้าหมายของการจ้างงานที่ระดับสูงสุดและอัตราเงินเฟ้อที่ระดับ 2%